Súradnice: 53°15′53″S 4°5′22″Z﻿ / ﻿53,26472°S 4,08944°Z﻿ / 53.26472; -4.08944

**Hrad Beaumaris** (po walesky *Castell Biwmares*, po angl. *Beaumaris Castle*) je nedokončený waleský stredoveký hrad z prelomu 13. a 14. storočia ležiaci v meste Beaumaris (po walesky *Biwmares*) na ostrove Anglesey (po walesky *Ynys Môn*) v historickom regióne Gwynedd v severnom Walese.

Názov
-----

Názov hradu je odvodený od lokality na ktorej bol postavený. Jednalo sa o bažinatý terén a názov pochádza z normansko-francúzskeho výrazu „beau mareys", alebo „beau marais", ktorý sa dá preložiť ako „krásne bažiny".

Charakteristika a dejiny
------------------------

Hrad bol postavený anglickým kráľom Eduardom I. v rámci jeho kampane dobývania Walesu, pod vedením jeho dvorného architekta Jamesa zo Saint George. Jedná sa o posledný hrad postavený Eduardom I. na území Walesu. Jedná sa zároveň o najväčší hrad vo Walese postavený Eduardom I..

Hrad sa vyznačuje takmer dokonale symetrickým tvarom. Areál bol obkolesený vodnou priekopou.

Obranná časť komplexu pozostáva z koncentrického obranného múru v ktorom sa nachádza šesť symetricky rozložených obranných veží a dve vrátnice. Táto stavba je obkolesená nižším vonkajším osemuholníkovým obranným múrom, ktorého súčasťou je 12 cylindrických veží a ďalšie dve vrátnice. Na vonkajšom obrannom múre sa nachádzalo až 300 pozičných miest pre lukostrelcov. Priestor medzi vnútorným a vonkajším obranným múrom dosahuje šírky okolo 18 metrov. Vonkajšie múry pevnosti dosahovali hrúbky až 3,7 metra.

S plánovaním postavenia hradu sa začalo pravdepodobne v roku 1283, keď kráľ Eduard I. navštívil Anglesey a rozhodol, že neďaleké mesto Llanfaes bude jeho sídelným miestom na tomto ostrove. Výstavba sa začala v roku 1295. Zo začiatku výstavba napredovala veľmi rýchlo a účastnilo sa na nej až okolo 2600 robotníkov. V roku 1298 sa výstavba z dôvodu nedostatku financií značne spomalila. S výstavbou hradu sa ešte nejaký čas pokračovalo, ale veľmi pomalým tempom a okolo roku 1330 bola stavba úplne zastavená.

Nikdy sa tak úplne nedokončili vnútorné priestory pevnosti a ani hradné veže nedosahujú pôvodne plánovanej výšky. Najviac sa tento krok dotkol výstavba jednej z brán, tzv. Llanfaes gate, ktorá bola prerušená hneď na začiatku.

Paradoxne tak tento hrad nijak nezasiahol do vojnovej kampane proti Walesu vedenej Eduardom I. z dôvodu ktorej bol postavený. Vojnové udalosti sa ale hradu úplne nevyhli. V roku 1403 bol hrad zabraný waleským vojskom v priebehu povstania Owaina Glyndŵra, ale v roku 1405 bol znovu dobytý kráľovským vojskom. Ďalších vojnových akcií bol hrad svedkom v priebehu Anglickej občianskej vojny, kedy bol v roku 1642 obsadený jednotkami vernými Karolovi I. ktoré hrad držali až do roku 1646.

Hrad je súčasťou svetového dedičstva UNESCO. Na zoznam svetového dedičstva UNESCO bol hrad zapísaný spolu s ďalšími hradmi vybudovanými Eduardom I. v rámci jeho kampane dobývania Walesu pod názvom „Castles and Town Walls of King Edward in Gwynedd" v roku 1986.

Zaujímavosť
-----------

* Je považovaný za jeden z najsofistikovanejších príkladov stredovekej vojnovej architektúry na území Spojeného kráľovstva.
* Celková suma použitá pri výstavbe dosiahla až 15000 libier, čo je astronomická čiastka, vzhľadom na fakt, že celkový príjem Spojeného kráľovstva dosahoval v tom čase približne 20000 libier za rok.

Galéria
-------

* Pohľad na hrad zvrchuPohľad na hrad zvrchu
* Pohľad na časť vonkajšieho obranného múru hradného areálu s vodnou priekopouPohľad na časť vonkajšieho obranného múru hradného areálu s vodnou priekopou
* Pohľad na časť vonkajšieho obranného múru hradného areálu s vodnou priekopouPohľad na časť vonkajšieho obranného múru hradného areálu s vodnou priekopou
* Pohľad na časť vonkajšieho obranného múru hradného areálu s vodnou priekopouPohľad na časť vonkajšieho obranného múru hradného areálu s vodnou priekopou
* Pohľad na časť vonkajšieho obranného múru hradného areálu s vodnou priekopouPohľad na časť vonkajšieho obranného múru hradného areálu s vodnou priekopou
* Pohľad na časť vonkajšieho obranného múru hradného areálu s vodnou priekopouPohľad na časť vonkajšieho obranného múru hradného areálu s vodnou priekopou
* Vstup do hradného komplexuVstup do hradného komplexu
* Vnútorný obranný múr s jednou z vežíVnútorný obranný múr s jednou z veží
* Vstup do vnútornej obrannej časti hraduVstup do vnútornej obrannej časti hradu
* Pohľad na vnútorný obranný múr s vrátnicouPohľad na vnútorný obranný múr s vrátnicou
* Pohľad z vnútornej časti do priestoru edzi vnútorným a vonkajším obranným múromPohľad z vnútornej časti do priestoru edzi vnútorným a vonkajším obranným múrom
* Pohľad z jednej z veží vnútorného obranného múruPohľad z jednej z veží vnútorného obranného múru
* Hrad Beaumaris na kresbe Henryho G. Gastineaua z roku 1831Hrad Beaumaris na kresbe Henryho G. Gastineaua z roku 1831
* Hrad Beaumaris na maľbe Thomasa Mcleana z roku 1823Hrad Beaumaris na maľbe Thomasa Mcleana z roku 1823

Referencie
----------

1. 1 2 3 4 5 6 7 8  cadw.gov.wales
2. 1 2 3 4 5 6 7 8 9 10 11 12 13 14  castlewales.com
3. 1 2 3 4 5 6  beaumaris.com
4. 1 2 3 4 5  whc.unesco.org
5. 1 2 3 4 5  exploring-castles.com
6. 1 2 3 4 5   *castles.org* [online]. [Cit. 2020-02-13]. Dostupné online. Archivované 2017-12-28 z originálu.
7. 1 2   *visitanglesey.co.uk* [online]. [Cit. 2020-02-13]. Dostupné online. Archivované 2022-05-13 z originálu.
8. 1 2 3 4 5 6 7  medievalheritage.eu